cyanic-selkie/wikianc huggingface dataset:
Rummikub
Geskiedenis
In Turkye is die spel bekend as "okey" en word dit algemeen gespeel op familiebyeenkomste en in plaaslike kafees.
Spelstukke
thumb|220px|Die 106 rummikubteëltjies.
Rummikub se hoofbestanddeel is 'n stel teëltjies, wat bestaan uit 104 genommerde teëltjies en twee jokers. Die genommerde teëltjies se waarde wissel van 1 tot 13 in vier kleure (blou, rooi, geel en swart). Daar is twee van elke kombinasie van nommer en kleur. Elke speler het 'n rakkie om sy teëltjies op te sit sonder dat die ander spelers dit kan sien.
Reëls
Die volgende verduideliking is geskoei op die reëls in die Pressman American edition van 1998.
Opset
thumb|220px|Die rakkies van twee spelers.
Die teëltjies word geskommel en óf in 'n sak gesit óf met die gesig na onder op die tafel geplaas. Elke speler tel aanvanklik een teëltjie op en wys dit. Die speler met die teëltjie met die hoogste waarde begin die spel. Die teëltjies word teruggeplaas in die poel; spelers tel daarna lukraak 14 teëltjies op en rangskik dit op hulle rakkie. Die beginspeler begin die spel en dit verloop (meestal) kloksgewys.
Spel
'n Spel bestaan uit verskillende rondtes. 'n Speler moet in 'n spelrondte aanvanklik 'n stel (of stelle in sommige weergawes) op die tafel uitsit met 'n waarde van minstens 30 punte. Puntwaardes is die gesigwaardes van die teëltjies; die joker (as dit uitgesit word) tel die waarde van die teëltjie waarvoor dit gebruik word. 'n Speler mag nie ander spelers se teëltjies gebruik om die aanvanklike stel in 'n spelrondte te maak nie. As 'n speler nie 'n stel kan uitsit nie, tel hy een teëltjie uit die poel op en sit dit op sy rakkie. Dit is dan die volgende speler se spelbeurt.
Sodra 'n speler sy eerste stel uitgesit het, kan hy in 'n volgende spelbeurt met een of meer teëltjies van sy rak speel deur dit by 'n groep of reeks op die tafel aan te las. As die speler nie 'n skuif kan of wil maak nie, moet hy 'n teëltjie uit die poel optel.
Spelers mag nie hulle eerste stel in 'n spelrondte uitsit en in dieselfde spelbeurt 'n teëltjie by 'n ander stel aanlas nie. Hulle kan eers in volgende spelbeurte 'n teëltjie aanlas.
Spelers kan teëltjies speel deur stelle wat reeds op die tafel uitgesit is te verander. Die enigste perk op die lengte van 'n stel is die hoeveelheid teëltjies wat gebruik mag word. Groepe word beperk tot vier teëltjies, want kleure mag nie in 'n groep herhaal word nie.
Stelle
Alle teëltjies moet gerangskik word in stelle van minstens drie elk. Die toelaatbare stelle word reekse en groepe genoem.
'n Groep bestaan uit drie of vier teëltjies van verskillende kleure, maar met dieselfde waarde. Voorbeeld: rooi 3, blou 3, swart 3 en geel 3.
Voorbeelde van ontoelaatbare stelle
||
Manipulering van bestaande stelle
Tydens 'n speler se spelbeurt mag hy die teëltjies wat reeds op die tafel uitgesit is, manipuleer sodat meer teëltjies gespeel kan word. Aan die einde van sy spelbeurt moet alle teëltjies in toelaatbare stelle wees.
Telling
Sodra daar 'n wenner is, moet die ander spelers die waarde van die oorblywende teëltjies op hulle rakkie bymekaartel (dit is hulle "telling" vir die spelrondte). 'n Joker op die rakkie het 'n strafwaarde van 30 punte. 'n Speler se telling vir die spelrondte word afgetrek van sy huidige totale telling. Elk van die ander spelers se tellings word by die wenner se totale telling bygelas.
Voorbeeld: Gestel speler A wen 'n spelrondte, speler B het 'n telling van 5, speler C het 'n telling van 10 en speler D het 'n telling van 3. Speler A kry dan 18 punte by sy totale telling, terwyl speler B -5, speler C -10 en speler D -3 kry.
As daar nie 'n wenner in 'n spelrondte is nie, wen die speler met die laagste waarde op sy rakkie. Tellings word daarna normaalweg bereken.
Wenner
'n Spelrondte duur voort totdat 'n speler al die teëltjies op sy rakkie opgebruik het. Hy roep "Rummikub" uit en word as die wenner aangewys. As die poel van teëltjies uitgeput is, duur die spel voort totdat daar 'n wenner is of totdat geen speler 'n toelaatbare skuif kan maak nie.
John Doman
John Doman (gebore 9 Januarie 1945) is 'n Amerikaanse akteur. Hy is bekend vir sy rolle in die rolprente Beavis and Butt-Head Do America (1996), Mercury Rising (1998), Mystic River (2003), en You Were Never Really Here (2017).
Martha Raye
Martha Raye (27 Augustus 1916 – 19 Oktober 1994) was 'n Amerikaanse aktrise en skryfster. Sy was bekend vir haar rolle in die rolprente Waikiki Wedding (1937), Double or Nothing (1937), en Give Me a Sailor (1938), en in die televisiereeks McMillan & Wife (1971).
Rhizaxinella spiralis
Rhizaxinella spiralis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Rhizaxinella en tot die familie Suberitidae. Die wetenskaplike naam van die spesie is die eerste keer geldig gepubliseer in 1886 deur Ridley & Dendy.
Balte
Die term Balte (afgelei van die Latynse naam van die Oossee, Mare Balticum; Litaus: baltai, Lets: balti) het twee verskillende betekenisse, afhangende daarvan of dit in 'n geografies-politiese of 'n taalkundig-etnografiese konteks gebruik word. Dit kan verwys na
Hierdie artikel behandel die Baltiese volke as etniese groep.
Etimologie
As sambreelterm vir Baltiessprekende stamme - Oud-Pruise, Litauers, Lette, Koere, Semgalle en Sele - het Balte eers in 1845 met die publikasie van Georg Heinrich Ferdinand Nesselmann (1811–1881) se werk Sprache der alten Preußen ingeburger geraak. Nesselmann, 'n Duitse oriëntalis, filoloog en historikus, wat ook navorsing oor die vroeë geskiedenis van wiskunde gedoen het, het Litause (1850) en Oud-Pruisiese (1873) woordeboeke saamgestel en 'n bundel met Litause volksliedere (1853) gepubliseer.
Vijfheerenlanden
Vijfheerenlanden kan wees:
Waterluisie
Die waterluisie (Leucospermum catherinae) is 'n blomdraende struik wat hoort tot die Leucospermum genus en vorm deel van die fynbos. Die plant is endemies aan Suid-Afrika waar dit voorkom van die Sederberg tot Koue Bokkeveld, Piketberg en Bokkerivierberge. Die struik word tot 3 m groot en dra blomme van September tot Desember.
In Engels staan dit as die Catherine-wheel Pincushion bekend.
Gianandrea Gavazzeni
Gianandrea Gavazzeni (25 Julie 1909 – 5 Februarie 1996) was 'n Italiaanse pianis, dirigent (veral van operamusiek), komponis en musikoloog. Gavazzeni is in Bergamo gebore. Hy was vir byna 50 jaar, met ingang 1948, die hoofdirigent by La Scala, Milaan, gewees. Gedurende die tydperk 1966–68 was hy die Geselskap se musikale en artistieke direkteur. Hy het op 11 Oktober 1976 sy buiging by die Metropolitan Opera gemaak. Hy het in die jaar agt uitvoerings van Giuseppe Verdi se Il trovatore by die Met gegee. Sy komposisies sluit concertos soos die 'Concerto bergamasco'; 'Die Lied van Sint Alexander'; en verskeie sonates in.
Leucospermum
Leucospermum (speldekussings) is 'n struikgenus wat hoort tot die familie Proteaceae. Daar is 48 spesies wat tot die genus hoort.
Die speldekussings of luisies is na die proteas seker die bekendste en gewildste tuin- en snyblomme van die proteafamilie. Soos die proteas hou die blomme van speldekussings ook lank en die blomtyd is ook lank (dikwels 4 maande of langer). Waar die skutblare meestal die eienskap is wat proteas so aantreklik maak, is die uitstaande style en stempels die kenmerkendste eienskap van die speldekussings. Speldekussings het geen skutblare nie.
Wanneer hulle nie blom nie, kan speldekussings van proteas (en alle ander lede van die proteafamilie) onderskei word op grond van die drie of meer tandjies wat hulle aan die punte van hul blare het en wat dikwels rooierige randjies het. Die speldekussings kan ruweg verdeel word in die met groter blomkoppe ('n deursnee van meer as ongeveer 4 cm) en die met klein blomkoppe (ongeveer 3 cm in deursnee). Die blomkoppies van die rankende Leucospermum prostratum is slegs ongeveer 2 cm in deursnee. Die bekendste en gewildste speldekussings is Leucospermum cordifolium (vroeër Leucospermum nutans) en Leucospermum reflexum.
Met die uitsondering van die Transkeise speldekussing, Eskarpspeldekussing en die Seepsteenspeldekussing kom al die spesies in die Wes-Kaap voor.
Gianandrea Gavazzeni
Gianandrea Gavazzeni het op 5 Februarie 1996 beswyk.
Rooiluisie
Die rooiluisie (Leucospermum calligerum) is 'n blomdraende struik wat tot die Leucospermum genus hoort en deel vorm van die fynbos. Die plant is endemies aan Suid-Afrika waar dit voorkom op die Bokkeveld-eskarp, Gifberg tot Olifantsrivier, en Bredasdorpberge, Bonteberg tot Langeberg, Riversdale-vlakte en die Potberg. Die struik word tot 2 m groot en dra blomme van Julie tot Januarie.
Itamar Golan
Itamar Golan (Hebreeus: איתמר גולן), gebore op 3 Augustus 1970 in Vilnius, Litoue, is 'n Israeliese pianis.
Golan het op die ouderdom van een jaar na Israel geëmigreer saam met sy ouers. Hy het klavier studeer saam met Lara Vodovoz en Emmanuel Krazovsky en sy eerste uitvoering op die ouderdom van sewe jaar gegee.
'n Beurs van die Amerikaans-Israeliese Kulturele Stigting het hom van 1985 tot 1989 in staat gestel om sy opleiding in die Verenigde State by die New England Konservatoria in Boston saam met Leonard Shure en Patricia Zander voort te sit. Hy het later saam met Chaim Taub kamermusiek studeer.
Hy het sy loopbaan as solis en kamermusiek musikant in die Verenigde State en Israel begin. Hy het lewendige opvoerings gegee of opnames saam met verskeie musikante gemaak, insluitende Janine Jansen, Barbara Hendricks, Maxim Vengerov, Shlomo Mintz, Mischa Maisky, Matt Haimovitz, Tabea Zimmermann, Ida Haendel en Julian Rachlin. Hy het in konsertsale en feeste in of by Ravinia, Chicago, Tanglewood, Salzburg, Edinburgh, Verbier en Lucerne opgetree. Hy het ook as solis opgetree saam met die Israel Filharmoniese Orkes en met die Berliner Philharmoniker onder leiding van Zubin Mehta. Hy het van 1991 tot 1994 klasgegee by die Manhattan School of Music in New York Stad en is tans professor van kamermusiek by die Paryse Konservatoria.
Sophie Willan
Vroeë lewe
Willan is gebore op 21 Oktober 1987, in Bolton waar sy grootgeword het, en as kind tyd in welsynsorg deurgebring het. aangesien haar ma 'n heroïenverslaafde was. Sy het later as 'n vroulike begeleidster gewerk om haar kunsloopbaan te finansier.
Teater en skerpskertsvertonings
Willan het haar kunsloopbaan in teater begin en die feministiese teater/kabaretgroep Eggs Collective gestig.
Willan se skerpskertsvertonings neem inspirasie uit haar ongewone lewenservarings. In 2015 het sy die Magners Nuwe Komediant van die Jaar-toekenning gewen. In 2016 het sy haar debuut skerpskertsvertonings-reeks On Record, gebaseer op haar ervarings van grootword in en uit die sorgstelsel, na die Edinburgh Fringe Festival geneem. ’n Landwye toer het in 2017 gevolg, insluitend 10 datums by Londen se Soho-teater en ’n kommissie om die program in ’n BBC Radio 4-reeks aan te pas, met ’n tweede reeks waarvoor die groenlig gegee is.
Haar tweede vertoning Branded was 'n verkenning van die etikette wat ander mense aan Willan toegeskryf het. In die program het sy haar verlede as 'n sekswerker aangespreek. Die program het 'n positiewe resensie in The Guardian gekry. Willan het die vertoning by die Edinburgh Fringe Festival 2017 opgevoer en 'n Herald Angel-toekenning en 'n benoeming vir beste vertoning ontvang.
Televisie
Willan is die verteller van Channel 4 se The Circle en het by die rolverdeling van Still Open All Hours (BBC One) en Click & Collect (BBC One) aangesluit. Sy het Carol uitgebeeld in reeks 4 van die sketsprogram Class Dismissed (CBBC) en het komedie op Live from The Comedy Store (Comedy Central) As Yet Untitled (Dave) en The Last Leg Correspondents (C4) opgevoer.
Sy is ook genomineer as 'n Chortle Beste Nuweling, vereer op die BBC New Talent Hot List en het die eerste ontvanger van die BBC se Caroline Aherne Comedy-beurs geword. Sy was 'n South Bank Sky Arts-toekenning vir beste deurbraak genomineerde in 2018.
In 2020 is Willan se sitkom Alma's Not Normal aanvaar vir 'n 'n volledige reeks deur BBC Two, wat in 2021 vrygestel is, na die sukses van die loodsepisode. The Mirror het dit "...Phoenix Nights ontmoet Fleabag, gelei deur die gees van Victoria Wood" genoem; The Times het gesê: "Willan se skryfwerk is vaardig en duidelik baie persoonlik...opbouend en vreemd betowerend" Willan het 'n Television Craft-toekenning vir Beste Skrywer: Komedie vir die loodsepisode gewen.
Welsynwerk
In 2015 het Willan befondsing van meer as £100k verkry om die multi-platform literêre projek Stories of Care te skep, wat kortverhale geskep en saamgestel het wat deur mede-welsyngevalle geskryf is. Die projek het mense wat welsyn-programme verlaat het regoor die Noordweste van Engeland gewerf om deel te neem aan die skepping van gepubliseerde kinderbloemlesing vir versorgde kinders.
Sabine Timoteo
Sabine Timoteo (gebore 25 Maart 1975) is 'n Switserse aktrise en skryfster. Sy is bekend vir haar rolle in die rolprente Love, Money, Love (2000), A Friend of Mine (2006), Drift (2015), en The Chronicles of Melanie (2016).
Oranjevlamspeldekussing
Die oranjevlamspeldekussing (Leucospermum erubescens) is 'n blomdraende struik wat hoort tot die Leucospermum genus en vorm deel van die fynbos. Die plant is endemies aan Suid-Afrika waar dit voorkom in die Langeberg van Muiskraal tot Brandrivier en die Warmwaterberg te Warmbad. Die struik word tot 1.2 m groot en dra blomme van Augustus tot Januarie en word as seldsaam beskou.
In Engels staan dit as die Oudtshoorn pincushion en die Langeberg pincushion bekend.
Teenpous Clemens III
Teenpous Clemens III gebore Wibert van Ravenna of Guibert van Ravenna tussen 1020 en 1030 in Parma was in die jare 1080 tot 1100 'n teenpous teenoor die pouse Gregorius VII, Victor III, Urbanus II en Paschalis II. Clemens was 'n belangrike pous in die Investituurstryd tussen die Duitse keisers en die pousdom.
Biografie
Deur die bemiddeling van keiserin Agnes, volg Wibert vir Gunther van Bamberg op as keiserlike kanselier in Italië. Koning Hendrik IV bevorder hom tot aartsbiskop van Ravenna in 1072. Hy word biskop gewei deur Pous Alexander II in 1073. Wibert het hom verset teen die politiek van Pous Gregorius VII en word in 1076 uit van sy amp onthef. In die stryd tussen pous Gregorius en koning Hendrik IV kies hy kant vir die koning en word in 1078 verban en geëkskommunikeer.
Die sinode van Brixen kies hom op 25 Junie 1080 as pous. Die koning trek op na Italië maar kon eers na omtrent twee jaar Rome verower. Wibert is op 24 Maart 1084 in die Lateraanse basiliek gekroon en het toe op sy beurt Hendrik as keiser gekroon op 31 Maart 1084.
In Mei 1084 kom die Viking-koning Robert Guisard pous Gregorius te hulp. Clemens vlug na Tivoli. Die Vikings plunder Rome en Gregorius kon nie juis sy pousskap opneem nie. Clemens keer terug na Rome. Tydens die sinode van Mainz in April 1085 erken die Duitse biskoppe vir Clemens as die regmatige pous. Clemens herroep in 1089 die ekskommunikasie van Hendrik IV In 1096 word die Vikings uit Rome verdryf en Gregorius neem weer oor.
Clemens III bly aanspraak maak op die pousskap tot aan sy dood op 8 September 1100. Na sy dood kies sy aanhangers Theodoricus om hom op te volg.
Die kollege van kardinale
Tydens sy bewind het Clemens 29 nuwe kardinale (of pseudo-kardinale) aangestel. Omdat Clemens 'n teenpous was word die kardinale nie deur die Rooms Katolieke Kerk as sulks erken nie en word hulle pseudo-kardinale genoem.
Tsarisberge
Die kruising van die bergreeks is die maklikste via die Tsarishoogtepas. Ten weste van die bergreeks is die NamibRand- privaat reservaat.
Morisyen
Morisyen (kreol morisien, [kʁeol moʁisjɛ̃, -moʁiʃɛ̃]) is 'n Frans-gebaseerde Kreools wat deur sowat 1 339 200 mense op die eilandstaat Mauritius gepraat word, sowat 84% van die bevolking. Dit is die lingua franca en de facto taal van Mauritius, hoewel dié land de jure oor geen amptelike taal beskik nie. Dit is nou verwant aan die kreooltale van Réunion (Réunionnais) en Seychelle (Seychellekreools), maar net laasgenoemde geniet ampstaalstatus. Daar word oorweeg om Morisyen tot 'n amptelike taal te verhef.
Morisyen het uit Frans ontwikkel, maar sluit ook leenwoorde uit Engels, Malgassies, Tamil, Wolof en Bantoetale van Oos-Afrika in.
Massonia bifolia
Massonia bifolia is 'n geofiet wat tot die genus Massonia behoort en is inheems aan Namibië, die Noord-Kaap en die Wes-Kaap.
Vijfheerenlanden (streek)
Die Vijfheerenlanden (letterlik in Afrikaans: Vyfherelande) is 'n Nederlandse streek in die provinsie Utrecht, waarvan 'n klein stukkie in die provinsie Zuid-Holland lê. Daar woon in 2022 ongeveer 51 000 mense op 'n oppervlakte van sowat 137 km².
Dit is 'n landelike streek met baie veeboerdery en 'n bietjie saaiboerdery, wat hom sowat op nul meter bo seevlak bevind en wat uit veen en klei bestaan.
Die Vijfheerenlanden grens in die weste aan die Zuid-Hollandse Alblasserwaard-streek en in die ooste aan die Gelderse Nederbetuwe- en Tielerwaard-streke. In die noorde word die Vijfheerenlanden begrens deur die Lek- en in die suide deur die Linge-rivier.
Die streek se dialek word Vijfheerenlands genoem, wat 'n Hollandse dialek is en baie dieselfde as die naburige Alblasserwaards is.
Colman Domingo
Colman Domingo (gebore 28 November 1969) is 'n Amerikaanse akteur. Hy is bekend vir sy rolle in die rolprente Passing Strange (2009), Lincoln (2012), en Selma (2014), en in die televisiereeks Fear the Walking Dead (2015).
Helen Raymond
Helen Raymond (3 September 1878 – 26 November 1965) was 'n Amerikaanse aktrise. Sy was bekend vir haar rolle in die rolprente Twin Beds (1920), Through the Back Door (1921), Her Mad Bargain (1921), en The Able-Minded Lady (1922).
Jean-Efflam Bavouzet
Jean-Efflam Bavouzet (gebore op 17 Oktober 1962) is 'n Franse klassieke pianis.
Opvoeding
Bavouzet was in Lannion, Frankryk gebore en het in Metz grootgeword. Hy het aldaar met sy musikale studies begin, en persone soos Iannis Xenakis, Olivier Messiaen, Karlheinz Stockhausen en Pierre Boulez teëgekom. Hy het oorgegaan na die Conservatoire de Paris en daar onder o.a. Pierre Sancan studeer. Hy het privaat lesse gehad met Georg Solti, en in Junie 1997 is hy versoek om Béla Bartók se Klavierconcerto No. 3 onder Solti te speel, wat die Orchestre de Paris in 1998 sou dirigeer. As gevolg van Solti se afsterwe in September 1997 het hulle egter nooit in die openbaar saam opgetree nie.
Bavouzet het in 1986 tydens die Beethoven Internasionale Klavierkompetisie in Cologne eersteprys gewen.
Opnames
Bavouzet is 'n opname-kunstenaar vir die Chandos plate-etiket. Sy opnames het reeds verskeie Gramophone Toekennings verower. (2014, Prokofiëf klavierconcertos; 2011, werke vir klavier en orkes deur Debussy en Ravel; 2009, Debussy Volledige Solo Klaviermusiek, vol. 4), en verskeie ander pryse, insluitende die BBC Music Magazine se BBC Music Magazine Award, die Choc de la Musique en die Diapason d'Or.
Sy platelys sluit in:
Réunionnais
Réunionnais (kréol rénioné; Frans: créole réunionnais) is 'n Frans-gebaseerde Kreools wat deur sowat 455 000 mense op die eilandnasie Réunion, 'n Franse oorsese département, gepraat word, sowat 90% van die bevolking. Dit is nou verwant aan die kreooltale van Mauritius (Morisyen) en Seychelle (Seychellekreools), maar net laasgenoemde geniet ampstaalstatus. Daar word oorweeg om Réunionnais tot 'n amptelike taal te verhef.
Réunionnais het uit Frans ontwikkel, maar sluit ook leenwoorde uit Malgassies, Hindi, Portugees, Gujarati en Tamil in.
Kniphofia drepanophylla
Kniphofia drepanophylla is 'n meerjarige plant wat tot die genus Kniphofia behoort. Die spesie is endemies aan die Oos-Kaap en KwaZulu-Natal en kom voor tussen die Lupatana- en Mtenturiviere. Daar is tien subpopulasies en die voorkomsgebied word geskat tussen 100 en 1400 km2. Die plante binne die Mkambati Natuurreservaat word nie bedreig nie maar dié buite die reservaat word bedreig deur oorbeweiding, vertrapping en onbeheerde veldbrande.
Carina Horn
Carina Horn (gebore 9 Maart 1989 in Durban) is 'n Suid-Afrikaanse atleet en spesialiseer in die naellope.
Biografie
Sy het haar persoonlike beste in die 100m tot 11,06 in Julie 2015 in Madrid verbeter en daarmee die Suid-Afrikaanse rekord geëwenaar.
Op 22 Junie 2016 het Carina Horn die halfeindstryd van die Afrika-kampioenskappe in 11,14 gewen voordat sy die volgende dag na Murielle Ahouré die silwermedalje in die eindstryd gewen het met 'n tyd van 11,07.
Op 9 Februarie 2018 het sy in Eaubonne haar persoonlike beste en die Suid-Afrikaanse rekord in die 60 m na 7,10 verbeter.
Op 17 Maart 2018 het sy die Suid-Afrikaanse rekord in die 100m verbeter deur haar halfeindstryd van die nasionale kampioenskappe, in 11,03 te wen. Sy het toe die eindstryd in 11,08 gewen. Op 4 Mei 2018, by die Doha-byeenkoms, die eerste skof van die 2018 Diamantliga, het sy haar eie nasionale 100m-rekord verbeter en die eerste vroue Suid-Afrikaner geword om onder 11 sekondes te hardloop, in 10,98.
Op 16 September 2019 is sy geskors vir verbode middels, 10 dae voor die begin van die wêreldbyeenkoms. Een van die monsters het die teenwoordigheid van twee verbode stowwe aan die lig gebring.
Sy keer terug na kompetisie in 2022 en wen die 100m nasionale titel in April, en daarna die bronsmedalje by die Afrika-kampioenskappe.
Virginia Rappe
Virginia Caroline Rappe (7 Julie 1891 – 9 September 1921) was 'n Amerikaanse aktrise. Sy was bekend vir haar rolle in die rolprente Paradise Garden (1917) en An Adventuress (1920).
Virginia Rappe is in 1891 in Chicago gebore. Haar ma was ongetroud en het gesterf toe Rappe 11 jaar oud was, waarna sy deur haar ouma grootgemaak is. Sy het op 14-jarige ouderdom as model begin werk. In 1916 verhuis sy na San Francisco om haar loopbaan as naakmodel te volg. Sy het verloof geraak met die klereontwerper Robert Moscovitz, wat kort nadat sy verloof geraak het, in 'n motorongeluk gesterf het. Daarna verhuis sy na Los Angeles en verkry deur regisseur Fred Balshofer in 1917 'n rol in die rolprent Paradise Garden. In daardie jaar het sy saam met die destydse onbekende Rudolph Valentino in die film Over the Rine opgetree, maar die film is eers weer in 1920 onder die naam An Adventuress en later in 1922 as The Isle of Love uitgereik. In 1919 begin sy 'n verhouding met regisseur-produsent Henry Lehrman. Sy het in minstens vier van Lehrman se films verskyn. Aangesien baie van Lehrmans-films verlore gegaan het, is dit nie presies bekend hoeveel rolle sy vertolk het nie.
Rappe was op 5 September 1921 by 'n partytjie in 'n hotel in San Francisco wat deur Roscoe 'Fatty' Arbuckle aangebied is. Sy het daar ernstig siek geword, wat volgens die hoteldokter hoofsaaklik te wyte was aan oormatige drinkery. Sy is morfien gegee vir verdowing. Rappe het al baie swak gesondheid gehad: sy het aan chroniese sistitis gely, wat in kombinasie met haar alkoholmisbruik ernstige pyn veroorsaak het. Twee dae na die voorval moes sy in die hospitaal opgeneem word, waar 'n vriendin met die naam Bambina Maude Delmont beweer het dat Rappe deur Roscoe Arbuckle verkrag is. Geen bewyse hiervan kon egter tydens 'n mediese ondersoek gevind word nie. Rappe is na een dag in die hospitaal dood aan peritonitis (buikvliesontsteking) wat veroorsaak is deur haar blaas wat gebars het. Arbuckle is van verkragting en moord aangekla, maar is later vrygespreek.
Paula Raymond
Paula Raymond (23 November 1924 – 31 Desember 2003) was 'n Amerikaanse aktrise. Sy was bekend vir haar rolle in die rolprente Challenge of the Range (1949), Devil's Doorway (1950), en King Richard and the Crusaders (1954), en in die televisiereeks Hawaiian Eye (1959).
Giorgia Würth
Giorgia Würth (gebore 5 Junie 1981) is 'n Switserse aktrise. Sy is bekend vir haar rolle in die rolprente Capitan Basilico (2008), Capitan Basilico 2 - I Fantastici 4+4 (2011), en The President's Staff (2013).
Kniphofia dubia
Kniphofia dubia is 'n meerjarige plant wat tot die genus Kniphofia behoort. Die spesie is inheems aan Angola, Demokratiese Republiek die Kongo en Zambië.
Alfonso II
Alfonso II kan verwys na:
Troy Donahue
Troy Donahue (27 Januarie 1936 – 2 September 2001) was 'n Amerikaanse akteur. Hy was bekend vir sy rolle in die rolprente Monster on the Campus (1958), A Summer Place (1959), The Godfather: Part II (1974), en Cry-Baby (1990).
Suomi KP/-31
Die Suomi KP/-31 ( Fins : Suomi-konepistooli m/31, EngelsːFinland-submachine gun mod. 1931) is 'n submasjiengeweer (SMG) van Finse ontwerp wat hoofsaaklik tydens die Tweede Wêreldoorlog gebruik is. Dit is 'n afstammeling van die M-22-prototipe en die KP/-26-produksiemodel, wat in 1925 aan die publiek bekendgestel is. Dit is in 1931 in Finland in gebruik geneem en tot in die 1980's in gebruik gebly.
Die Suomi KP/-31 word deur baie as een van die suksesvolste masjiengewere van die Tweede Wêreldoorlog beskou. Dit het ook 'n diepgaande uitwerking op die konflik buite Finland gehad, aangesien die Sowjet-owerhede, wat afwysend oor submasjiengewere was, deur die Finse magte in die Winteroorlog van 1939–1940 oortuig van hul noodlottige doeltreffendheid. Sy 71-rondte drommagasyn is later gekopieer en deur die Sowjette aangeneem vir hul PPD-40 en PPSh-41. Alhoewel dit 'n relatief vroeë ontwerp was, was die Suomi 'n formidabele wapen: hoogs beheerbaar en met akkuraatheid beter as dié van die massavervaardigde PPSh-41. Dit is swaarder as die PPSh wat die terugslag goed absorbeer, en het ook dieselfde buitengewone hoë vuurtempo sowel as 'n ewe groot magasynkapasiteit. Die een groot nadeel daarvan was sy hoë produksiekoste, wat gelei het tot die latere bekendstelling van die KP/-44, 'n getroue kopie van die Sowjet PPS-43 maar met die gebruik van die bestaande magasyne en drommagasyne vir die KP/-31.
Die M-22 en KP/-26 is vervaardig deur Konepistooli Oy, gestig deur Meester Pantserman Aimo Lahti, kaptein V. Korpela, luitenant Y. Koskinen en luitenant L. Boyer-Spoof. Die Suomi KP/-31 is ontwerp deur Koskinen en Lahti.
Elsie Attenhofer
Elsie Attenhofer (21 Februarie 1909 – 16 Junie 1999) was 'n Switserse aktrise. Sy was bekend vir haar rolle in die rolprente Füsilier Wipf (1938), Die mißbrauchten Liebesbriefe (1940), Fräulein Huser (1940), en Heidi (1952).
Ontvlugting
duimnael|200px|Koning [[Lodewyk II van Beiere was ’n ontvlugter wat na die wêreld van Wagneriaanse mitologie "ontvlug" het. ’n Karikatuur beeld hom uit as Lohengrin.]]
Ontvlugting of wêreldontvlugting (Engels: escapism) is die vermyding van onaangename, vervelige, inspannende, vreesaanjaende of banale aspekte van die daaglikse lewe. Dit kan gebruik word as ’n term wat die stappe definieer wat mense neem om hardnekkige gevoelens van depressie of algemene hartseer te help verlig.
Waarnemings
Hele nywerhede het ontstaan om die groeiende neiging te voed van mense om hulle uit die alledaagse lewe met sy vereistes te verwyder – en veral na die digitale wêreld te ontsnap. Baie bedrywighede wat deel van die alledaagse lewe is (soos eet, slaap, oefening en seks) kan ook maniere van wêreldontvlugting wees as dit oordoen word of buite verband beoefen word; daarom het die woord "ontvlugting" dikwels ’n negatiewe betekenis, wat daarop dui dat ontvlugters ongelukkig is en nie die vermoë of wil het om betekenisvolle aansluiting by die wêreld te vind en te doen wat algemeen verwag word nie.
Baie mense bevraagteken egter die idee dat ontvlugting fundamenteel en uitsluitend negatief is. C.S. Lewis het graag met humor opgemerk die algemene vyande van ontvlugting is tronkbewaarders; hy het gevoel as dit binne perke toegepas word, kan ontvlugting dien as beide ’n verfrissing en uitbreiding van die verbeelding. Net so het J.R.R. Tolkien gemeen ontvlugting is goed in fantasieletterkunde as die skeppende uitdrukking van die werklikheid binne ’n sekondêre (verbeeldings)wêreld, maar het ook opgemerk dit kan nadelig wees as dit nie natuurlik is nie. Terry Pratchett het gemeen die siening van ontvlugtingsletterkunde word in die 20ste eeu positiewer beskou.
Sielkundige ontvlugting
Freud het gevoel ’n mate van ontvlugtingsfantasie is ’n noodsaaklike element in die mens se daaglikse lewe. Sy volgelinge het rus en die vervulling van wense (in klein mates) beskou as nuttige gereedskap om van traumatiese ondervindings te herstel; latere sielkundiges het die rol onderstreep van indirekte afleidings in die verandering van buie, veral woede en hartseer.
As mense egter permanent ontvlug, sal die gevolge dikwels negatief en selfs patologies wees. Sekere dwelms verskaf ’n vorm van ontvlugting omdat dit die persoon kan laat vergeet van die werklikheid van waar hulle is of wat hulle veronderstel is om te doen.
Ontvlugtingsgemeenskappe
Sommige kritici maan teen pogings deur mense wat die gemeenskap beïnvloed om maniere van ontvlugting te verskaf in plaas van om die mense se toestande werklik te verbeter – wat Juvenalis “brood en die spele” genoem het. Ontsnappingsgemeenskappe kom dikwels in letterkunde voor. The Time Machine beeld die Eloi uit, ’n traak-my-nieagtige, ongeërgde ras van die toekoms, en die gruwels wat deur hul gelukkige lewenstyl verberg word. Die roman kritiseer op ’n subtiele manier kapitalisme, of minstens klassisme, as ’n manier om te ontvlug. In die gemeenskap van Fahrenheit 451 word televisie en "seeskulpradio's" gebruik om te ontvlug van ’n lewe met streng regulasies en die bedreiging van ’n naderende oorlog. In wetenskapsfiksie word ontvlugting dikwels uitgebeeld as ’n uitbreiding van sosiale evolusie, wanneer die gemeenskap verwyder raak van fisieke realiteit en in ’n virtuele werklikheid inbeweeg, soos in die gemeenskap van die wetenskapsfiksieprent van 2009 Gamer.
Die sosiale filosoof Ernst Bloch het geskryf utopies en beelde van vervulling, hoe regressief hulle ook al kan wees, sluit ook ’n aanmoediging vir radikale sosiale verandering in. Volgens hom kan sosiale geregtigheid nie verwerklik word sonder om dinge fundamenteel anders te beskou nie. Iets wat as blote "dagdromery" of "ontvlugting" beskou word deur ’n tegnologies rasionele gemeenskap, kan die saadjie wees vir ’n nuwe en mensliker sosiale orde; net so kan dit beskou word as ’n "onvolwasse maar eerlike plaasvervanger vir rewolusie".
Tydens die Groot Depressie
Alan Brinkley, die skrywer van Culture and Politics in the Great Depression, beskryf hoe ontvlugting die nuwe neiging geword het om die swaarhede te hanteer wat deur die ineenstorting van die aandelemark in 1929 teweeggebring is: tydskrifte, radio en rolprente het alles gehelp om mense te laat ontvlug van die grootskaalse armoede en ekonomiese teenspoed. Die tydskrif Life, wat in die 1930's baie gewild geword het, het glo foto's geplaas wat geen aanduiding gegee het van die depressie nie; die meeste foto's was van swemmende skoonhede, die terwaterlating van skepe, bouprojekte en sportsterre – "van feitlik alles behalwe armoede en werkloosheid". Rolprente het gefokus op komedie, wat mense mense emosioneel gedistansieer het van die swwarkry om hulle. Dit was met opset daarop uit om mense se aandag van hul probleme af te lei, maar ook van die probleme van die mense om hulle.
Massonia calvata
Massonia calvata is 'n geofiet wat tot die genus Massonia behoort. Dit is endemies aan die Wes-Kaap en kom op die Sneeuberg voor. In Engels staan die plant as die Sneeuberg Hedgehog Lily bekend.
Robin Raymond
Robin Raymond (4 Oktober 1916 – 20 Junie 1994) was 'n Amerikaanse aktrise. Sy was bekend vir haar rolle in die rolprente Johnny Eager (1941), Rogues' Gallery (1944), There's No Business Like Show Business (1954), en Beyond a Reasonable Doubt (1956).
Colin Donnell
Colin Donnell (gebore 9 Oktober 1982) is 'n Amerikaanse akteur. Hy is bekend vir sy rolle in die televisiereekse Arrow (2012), The Affair (2014), en Chicago Med (2015).
Tim Noakes
Timothy David Noakes (gebore 1949) is 'n Suid-Afrikaanse wetenskaplike en 'n emeritus-professor in die Afdeling Oefenwetenskap en Sportgeneeskunde aan die Universiteit van Kaapstad. Hy is ook 'n lid van die Nasionale Navorsingstigting (Suid-Afrika), wat hom een van hul hoogstaande lede noem.
Hy het meer as 70 maratons en ultramaratons gehardloop, en is die skrywer van verskeie boeke oor oefening en dieet. Hy is bekend vir sy werk in sportwetenskap en vir sy ondersteuning van 'n lae-koolhidraat-hoë-vet (LCHF)-dieet, soos uiteengesit in sy boeke The Real Meal Revolution en Lore of Nutrition: Challenging Conventional Dietary Beliefs.
Agtergrond
Noakes is in 1949 in Salisbury, Suid-Rhodesië (tans Harare, Zimbabwe) gebore en het op vyfjarige ouderdom na Suid-Afrika verhuis. Sy vader het in 1946 in die destydse Suid-Rhodesië aangekom en 'n suksesvolle onderneming vir tabakuitvoer gestig wat hy in 1954 verkoop het. As jong seun was sy belangrikste sportbelangstelling krieket. Noakes was sedert 7-jarige op kosskool by die Monterey Preparatory School in Constantia, Kaapstad, gevolg deur hoërskoolstudie aan Diocesan College (Bishops). Hy het 'n MBChB (1974), MD (1981) en DSc (Med) (2002) verwerf.
Navorsing
In 1980 kry Noakes die taak om 'n kursus vir sportwetenskap aan die Universiteit van Kaapstad te begin. Noakes het aan die hoof gestaan van die Mediese Navorsingsraad- gefinansierde Bioenergetika van Oefening-navorsingseenheid, wat later verander is na die MRC / UCT Navorsingseenheid vir Oefenwetenskap en Sportgeneeskunde.
In die vroeë negentigerjare stig Noakes saam met die voormalige Springbokrugbyspeler Morné du Plessis die Sports Science Institute of South Africa.
Hy is 'n toonaangewende navorser oor die toestand wat nou bekend staan as oefengeassosieerde hiponatremie (EAH). Hy het hierdie toestand vir die eerste keer by 'n vroulike hardloper tydens die Comrades-maraton van 1984 herken, en sy bevindings in 1985 in die tydskrif Medicine and Science in Sports and Exercise gepubliseer. Noakes het in Mei 2005 die eerste internasionale konferensie vir konsensusontwikkeling oor hiponatremie in Kaapstad aangebied.
Dieetkontroversie
Noakes is 'n voorstander van 'n lae-koolhidraat-hoëvetdieet, wat in Suid-Afrika dikwels die "Noakes"- of "Banting"-dieet genoem word. Noakes het ander gesondheidspersoneel se algemene advies oor dieet as 'volksmoord' gebrandmerk.
Jesaja
Jesaja is die 23ste boek in die kanon van Hebreeuse Geskrifte wat as Ou Testament in die Bybel opgeneem is. Die boek Jesaja (1-39) handel oor die tyd van Jesaja (740-690 v.C.) toe Juda en Israel gevaar geloop het om deur die Assiriërs ingeneem en in ballingskap weggevoer te word. Jesaja waarsku die verbondsvolk om net op die Here te vertrou en om hulle te weerhou van koalisies met ander nasies. Die Here eis bekering, 'n lewe van reg en geregtigheid en geloof en vertroue in Hom. Jesaja lê veral nadruk daarop dat die Here heilig is en die sonde van die volk, onder ander die vormgodsdiens en onreg aan hulpeloses, vernietigend gaan straf. Tog sal Hy sy volk laat wees soos 'n afgekapte stomp waaruit 'n nuwe lootjie uitloop, want hy is God, Hy regeer. Hy handhaaf sy verbondsverhouding met sy volk en sal hulle red, onder ander deur 'n persoon wat op 'n besondere manier daarvoor toegerus is, 'n koning uit die stam van Dawid (7:14 e.v.;9:1-6;11:1-10). Dan sal die ander nasies die Here dien in sy vrederyk.
Tim Noakes
Uitgesoekte publikasies
Noakes het verskeie boeke geskryf waarin hy sy navorsing oor sportwetenskap en voeding uiteensit.
Jesaja
Jesaja was 'n profeet wat ca. 740 tot 700 v. C. in Jerusalem geleef en gewerk het. Sy profesieë is versamel in die Bybelboek wat na hom vernoem is en bestaan uit 66 hoofstukke, waarvan die oorsprong nie altyd baie duidelik is nie. Alle hoofstukke is in elk geval nie deur hom geskryf of uit sy tyd nie.
Lewe en werksaamhede
Jesaja (Isaias) het in 'n tyd van hewige politieke onrus gelewe. Die groot moondheid van die tyd, Assirië, het Klein-Asië in die loop van die tweede helfte van die 8e eeu v.C. heeltemal onderwerp. Lande wat geweier het om hulle te onderwerp en teen die oorheersers in opstand gekom het, is met geweld onderdruk en die bevolking weggevoer. In hierdie gevaarlike en verwarrende situasie het Jesaja ŉ beroep op die agtereenvolgende konings van Juda gedoen om hulle van die politiek te weerhou en te swyg, nie net omdat dit vanuit ŉ politieke oogpunt die verstandigste sou wees nie, maar veral omdat dit - soos Jesaja herhaaldelik gesê het nie die groot moondhede is wat die loop van die geskiedenis bepaal nie, ondanks die skyn van die teendeel.
Assirië, met al sy grootheid en mag, het Jesaja gesê, was slegs ŉ werktuig van die Heilige van Israel, wat die Beskikker van die geskiedenis is. Op Hom kan konings en volke vertrou en aan Sy leiding moet hulle hulle oorgee, wat egter nie neerkom op passiewe berusting nie. Die Heilige van Israel het Israel geheilig, dit wil se vir 'n taak van die wêreld afgesonder. Hulle het opdrag om God se weg te bewandel, hulle aan Sy onderwysing (tora) te onderwerp, en so 'n voorbeeld vir die volke te wees.
Daarom het Jesaja hom tot elke prys verset teen elke vorm van godsdiens wat in werklikheid afgodery was, want offers wat met "hande vol bloed" gebring word, is 'n "gruwel" vir die Heer (Jes. 1:10-17). Wat die Here wil - 'n tema wat alle profete gebruik het - is geregtigheid, sosiale regverdigheid: "Soek die reg, beteuel die verdrukker, doen reg aan die wees, verdedig die saak van die weduwee" (Jes. 1:17). As volke en konings aan hierdie eise gehoor gee, het hulle geen vyande nie, hoe magtig, hoe gevrees ook al, en sal hulle eet van "die goeie van die land", voorspoedig en welvarend wees. So nie sal geen bondgenootskap, geen politiek en geen offers hulle help nie, dan sal hulle "deur die swaard geëet word" (Jes. 1:19- 20). Jesaja het aanvanklik groot verwagtinge gehad van die jong koning Hiskia, wat van 725- 697 v.C. geregeer het. Jesaja het verwag dat Hiskia nie in die voetspore van sy voorvaders sou volg nie, maar die stryd teen afgodery, korrupsie en onreg sou aanknoop. Die sogenaamde Immanuel-profesie (Jes. 7) het in die eerste plek waarskynlik betrekking op Hiskia, wat daar as 'n bevryder beskou is.
Na 'n hoopvolle begin - Hiskia het die tempel gereinig van die afgode wat sy vader Agas (735-727 v.C.) daar aangebring het, en het aanvanklik 'n neutrale beleid gehandhaaf - moes die profeet egter tot die slotsom kom dat ook hierdie koning sy volk nie na die weg van God sou teruglei nie. Jesaja het met diepe teleurstelling besef dat die koning en volk die toorn van God oor hulle wek en dat groot rampe sou volg. Maar deur alle nood en ellende heen het die profeet gesê dat 'n nuwe vertroue in God sou ontstaan en dat hulle wat die verskrikking sou oorlewe, tot die Heer sou terugkeer en Sy wil sou doen (Jes.10:20 e.v.). Dan sou ook die koning, wat "spruit uit die stam van Isai" (Jes.11:1 e.v.), geregtigheid beoefen en daar sou vrede in die land en die hele wêreld heers. (lsai was die vader van Dawid en uit sy nakomelinge sou die Messias gebore word.)
Deutero-Jesaja
Meer as 150 jaar later het 'n onbekende profeet uit die tyd van die Babiloniese ballingskap (587-538 v.C.) Jesaja se boodskap geneem en dit in sy eie leeftyd toegepas. Sy prediking staan in die hoofstukke 40 tot 55 van die boek Jesaja geskrywe.
Dit vorm na die hoofstukke 1 tot 39 van Jesaja die tweede deel van die profetiese geskrif, en word daarom Deutero-Jesaja (tweede Jesaja) genoem. Die woorde van Jesaja het bewaarheid geword: in 587 v.C. het die Babiloniërs, wat die mag van die Assiriërs oorgeneem het, die land binnegeval. Jerusalem is verwoes en die volk is na Babilonië weggevoer. In hierdie omstandighede het Deutero-Jesaja sy volk vertroos. Die Babiloniese Ryk sou spoedig ondergaan - so het hy gepredik – en dan sou die bannelinge na hul land kon terugkeer.
Hierdie terugkeer is egter slegs 'n begin: die bevryding van Israel uit die verdrukking sal die teken vir die bevryding van alle verdrukte volke wees en geregtigheid en vrede sal in die hele wêreld heers (Jes. 45). Een van die indrukwekkendste poëtiese beelde uit die hoofstukke 40 tot 55 is die beeld van die Kneg van die Here. Oor die vraag wat met hierdie Kneg van die Here presies bedoel word, bestaan daar geen eensgesindheid nie. Dit is egter seker dat hy ŉ belangrike rol in die proses van die verlossing speel. In die Joodse tradisie word die Kneg meestal kollektief beskou en met Israel geïdentifiseer. In die Christelike tradisie het die profesieë oor die Kneg van die Here, soos die Immanuel-profesie, op Jesus betrekking. Die boek Jesaja is in die Christelike tradisie dan ook die bekendste en mees geliefde profetiese skrif.
Trito-Jesaja
Die derde gedeelte van die boek Jesaja beslaan die hoofstukke 56 tot 66 en word gewoonlik Trito-Jesaja genoem (derde Jesaja). Hierdie derde bundel stam weer uit 'n heel ander tyd, wat egter moeilik is om presies te bepaal. Een gedeelte bestaan uit 'n kommentaar op Deutero-Jesaja terwyl die ander deel bestaan uit die boodskap dat die finale tydperk van verlossing nog nie aangebreek het nie.
Dooie Seerolle
Met die vondste aan die Dooie See in 1947 by Koemran is 'n rol van die boek Jesaja waarvan al 66 hoofstukke nog ongeskonde was, aangetref. Ondersoek het getoon dat die gevonde teks uit die 2e eeu v.C. dateer, en skaars van die manuskripte uit 800 n.C. verskil. Die was tot 1947 as die oudste bekend.
Kniphofia evansii
Kniphofia evansii is 'n meerjarige plant wat tot die genus Kniphofia behoort. Die spesie is endemies aan KwaZulu-Natal waar dit in die Drakensberge voorkom op hoogtes van 1900-2300 m. Die plant word as seldsaam beskou.
Vaalputs
Vaalputs in die Noord-Kaap is Suid-Afrika se enigste stortterrein vir kernafval.
Hierdie afgeleë stortplek lê by Gamoep, 30° 7′  53″  suid, 18°  30′  oos en op ‘n hoogte van ‘n 1000m bo seevlak. Dit is suidoos van Springbok, noordwes van Loeriesfontein, Kliprand en Platbakkies (aan die R355-streeksroete) en noordoos van Kamieskroon. Die terrein is ongeveer 100km² groot, 16.5km van wes na oos en 6.5km van noord na suid.
Die staat het die plase Stofkloof en Vaalputs onteien en Kernkor (die Suid-Afrikaanse Kernenergiekorporasie) het dit in 1983 vir sy behoeftes ingeruim. Sedert Oktober 1986 word radio-aktiewe afval afkomstig van die Koeberg-kernkragsentrale hier geberg.
Omdat daar byna geen aardskuddings in die streek plaasvind nie, het die keuse op hierdie omgewing geval.
Geesterivier
Die Geeste is 'n rivier in Nedersakse, Duitsland, die laaste sytak wat by Bremerhaven uitmond in die Weser.
Vlak voor die monding is daar 'n stormvloedkering onder die Kennedybrücke, wat sedert 1961 in gebruik is. In sy laatste been vloei die rivier sterk. Die monding is by.
Jamaikaanse Patois
Die woord Patois is van Franse oorsprong en verwys na 'n plaaslike dialek.
Jamaikaanse Patois het uit Engels ontwikkel, maar sluit ook leenwoorde uit Afrikatale soos Akan, Ewe, Fula, Igbo, Joroeba, Kongo en Wolof in.
Jamaikaanse Patois is veral bekend as moedertaal van verskeie Jamaikaanse musici soos Bob Marley en het as gevolg van Reggae se wêreldwye gewildheid en sukses internasionale bekendheid verwerf.
Peggy Rea
Peggy Rea (31 Maart 1921 – 5 Februarie 2011) was 'n Amerikaanse aktrise. Sy was bekend vir haar rolle in die rolprent Love Field (1992) en in die televisiereekse The Waltons (1971), The Dukes of Hazzard (1979), en Grace Under Fire (1993).
Sibylle Blanc
Sibylle Blanc (gebore 3 Januarie 1974) is 'n Switserse aktrise. Sy is bekend vir haar rolle in die rolprente Merci pour le Chocolat (2000), The Adversary (2002), Love Express (2004), en The Bear's Skin (2008).
Werner Heisenberg
Werner Karl Heisenberg (Duitse uitspraking: [ˈvɛɐ̯nɐ ˈhaɪzn̩ˌbɛɐ̯k] (5 Desember 1901 – 1 Februarie 1976) was 'n Duitse teoretiese fisikus en een van die sleutelpioniers van kwantummeganika wat 'n aantal fundamentele resultate op die gebied van kwantumteorie ontwikkel het en die Nobelprys vir Fisika vir sy werk gewen het.
Thijs Antonneau
Lewe en loopbaan
Antonneau het bekend geword vir die rol van Vincent in die D5R-reeks. Hy het die rol op die ouderdom van sestien gekry tydens 'n oudisie met meer as 300 jongmense. Vyf jongmense is uit dié 300 gekies: Sander Provost, Jamie-Lee Six, Thijs Antonneau, Angela Jakaj en Liandra Sadzo. Saam met sy mede-akteurs het hy die Beste Ketnet-reeks-toekenning by die gala van die goue K's 2014 gewen.
Werner Heisenberg
Hy het sy werk in 1925 in 'n deurbraakartikel gepubliseer. In die daaropvolgende reeks referate met Max Born en Pascual Jordan, gedurende dieselfde jaar, is hierdie matriksformulering van kwantummeganika aansienlik uitgebrei. Hy is bekend vir die onsekerheidsbeginsel, wat hy in 1927 gepubliseer het. Heisenberg is in 1932 met die Nobelprys in Fisika bekroon "vir die skepping van kwantummeganika".
Heisenberg het ook belangrike bydraes gelewer tot die teorieë oor die hidrodinamika van onstuimige strome, die atoomkern, ferromagnetisme, kosmiese strale en subatomiese deeltjies. Hy was 'n hoofwetenskaplike in die Duitse kernwapenprogram tydens die Tweede Wêreldoorlog. Hy was ook instrumenteel in die beplanning van die eerste Wes-Duitse kernreaktor by Karlsruhe, saam met 'n navorsingsreaktor in München, in 1957.
Thijs Antonneau
Lewe en loopbaan
Antonneau het sy eerste enkelsnit Take It Out in Januarie 2016 bekendgestel onder sy eerste verhoognaam "Blue". Vanaf 2017 het hy voortgegaan onder die verhoognaam 'T.J', waar die twee letters vir "Thijs Jules" staan.
Kniphofia fibrosa
Kniphofia fibrosa is 'n meerjarige plant wat tot die genus Kniphofia behoort. Die spesie is endemies aan die Oos-Kaap en KwaZulu-Natal.
Jack Donner
Jack Donner (gebore 29 Oktober 1928) is 'n Amerikaanse akteur, skrywer, en vervaardiger. Hy is bekend vir sy rolle in die rolprente Stigmata (1999) en Four Christmases (2008), en in die televisiereeks Star Trek (1966).
Barbara Strozzi
Barbara Strozzi (ook Barbara Valle) (6 Augustus 1619 gedoop — 11 November 1677) was 'n Italiaanse komponis en sanger van die vroeë baroktydperk.
Submasjiengeweer
'n Submasjiengeweer (SMG) is 'n magasyngevoerde, outomatiese karabyn wat ontwerp is om handwapenammunisie af te vuur. Die term "submasjiengeweer" is geskep deur John T. Thompson, die uitvinder van die Thompson-submasjiengeweer, om die ontwerpkonsep daarvan te beskryf as 'n outomatiese vuurwapen met aansienlik minder vuurkrag as 'n masjiengeweer (vandaar die voorvoegsel "sub-" ). Aangesien 'n masjiengeweer geweerpatrone moet afvuur om as sodanig geklassifiseer te word, word submasjiengewere nie as masjiengewere beskou nie.
Die submasjiengeweer is tydens die Eerste Wêreldoorlog (1914–1918) ontwikkel as 'n aanvalswapen, hoofsaaklik vir loopgrawe. Op sy hoogtepunt tydens die Tweede Wêreldoorlog (1939–1945) is miljoene SMG's gemaak vir gebruik deur gewone troepe, klandestiene kommando's en partisane. Na die oorlog het nuwe SMG-ontwerpe gereeld verskyn. Teen die 1980's het SMG-gebruik egter afgeneem. Vandag is masjiengewere grootliks vervang deur aanvalsgewere, wat 'n langer doeltreffende reikafstand het en in staat is om die helms en lyfpanser wat deur moderne infanterie gebruik word te penetreer. Submasjiengewere word egter steeds deur militêre spesiale magte en polisie-SWAT-spanne vir nabygevegte gebruik omdat dit "'n pistoolkaliber wapen is wat maklik is om te beheer, en minder geneig is om die teiken te oorpenetreer".